Robert Roklicer

**Robert Roklicer** (Vukovar, 4. prosinca 1970.) je hrvatski književnik i glumac.

## Biografija

Robert Roklicer osnovnu školu završio je u rodnom gradu, a nakon toga pohađao gimnaziju u Fellbachu (Njemačka). Od 1994. do 1996. studirao je na zagrebačkoj Akademiji dramske umjetnosti (odsjek Dramaturgije). Od 1995. godine do 2000. godine radi u novinarstvu. 
U tom periodu mnoge njegove književne, filmske i kazališne kritike te eseje prenose eminentne tiskovine diljem svijeta (primjerice - francuski list Le Monde – «Granatiranje Zagreba»).

Honorarno radi kao scenarist u Dramskom programu Hrvatske televizije i Jadran filmu. 
Objavljeno mu je deset samostalnih knjiga: "Underground",
"O čemu pričaš", "Pivo ne ostavlja mrlje od kave", "Tamo gdje si ti, nema paukova", "Bez detalja, molim", "Nebo nek' je i dalje samo nebo", "Žene, luđaci i malo dobrih pedera" "Oprosti, a i ne moraš", "Četrdeset antiljubavnih i jedna nekorektna" te "Kako se ubiti"
koja je ujedno prevedena i objavljena u Republici Srbiji u izdavačkoj kući "Draganić». S poezijom i prozom zastupljen je u više antologija, panorama i zbornika u Hrvatskoj i inozemstvu. U prepjevu Grzegorza Latuszynskog pjesme su mu objavljene i u Poljskoj (Antlogija hrvatskog pjesništva XX stoljeća, pod naslovom "W skvarze slonca, w chlodzie nocy", u varšavskoj nakladničkoj kući "Agawa"). Između ostalog dobio je više priznanja i nagrada za svoj književno - stvaralački rad.

Autor je scenarija za igrano - dokumentarni serijal „Domovinski rat“ (produkcija HTV-a): Orkan, Maslenica i Vukovar.

Član je Društva hrvatskih književnika i Matice hrvatske. Od 2008. godine predsjednik je i voditelj kultne zagrebačke tribine *Jutro poezije*. U bibioteci "Lude gljive" (nakladnik Jutro poezije) uredinik je nekoliko knjiga suvremene domaće poezije priznatih hrvatskih autora: Franje Nagulova, Ružice Orešković, Mirka Ćurića, Lidije Dujić, Zvonimira Husića...

Živi u Zagrebu.

## Djela
* Underground, pjesme, UDUTU, 2000. god., drugo izdanje - 2005. godina
* Kako se ubiti, priče, AG Matoš, Samobor, 2007. godina., Draganić (Beograd) - 2007. godina
* O čemu pričaš, pjesme, RBP, 2007. godina
* Oprosti, a i ne moraš, priče, AG Matoš, Samobor, 2008. godina
* Pivo ne ostavlja mrlje od kave, pjesme, JP, 2009. godina
* Tamo gdje si ti, nema paukova, pjesme, Altagama, 2010. godina
* Bez detalja, molim, pjesme, Alfa, Zagreb, 2010. godina
* Žene, luđaci i malo dobrih pedera, roman, Matica hrvatske, 2010. godina
* Zvučni zid, priče, VBZ, 2009. godina (jedan od autora)
* Nebo nek' je i dalje samo nebo, pjesme, JP, 2011. godina
* Četrdeset antiljubavnih i jedna nekorektna, pjesme, vlastita naklada, 2011.

## Filmske uloge
* Sigurna kuća kao Pele
* 24 sata kao Pele; segment "Sigurna kuća"
* Živi i mrtvi kao Satnik Dane Boro
* Metastaze kao Kina
* Čovjek ispod stola kao Kajba
* Šuma summarum kao Tetak
* Dan mrtvih kao Šef
* Noćni brodovi kao Poslovođa
* Ljudožder vegeterijanac kao Patolog

## Televizijske uloge
* "Loza (TV serija) kao Miro (2011.)
* "Hitna 94" kao Kamatar (2008.) 
* "Dobre namjere" (2007.)
* "Zakon!" (2009.)
* "Mamutica" kao Mile Radić (2008.)
* "Najbolje godine (TV serija)" kao Sudac (2010.)
* "Počivali u miru (TV serija)" kao Debeli Đuro

## Nagrade
**Za svoj književni rad dobio je sljedeće Nagrade:**

* "Matica hrvatska – ogranak Osijek 2010." (za najbolji roman)
* "Brod knjižara" (za najbolju prozu) 2010.
* "Fran Galović" (3. nagrada na kratku priču) 2010.
* "Dubravko Horvatić" (3. nagrada za ciklus pjesama) 2010.

## Izvori

## Vanjske veze

* In memoriam
* Biografija 
* Kako se ubiti, proza
* Underground, poezija
* 40 sntiljubavnih i jedna nekorektna, poezija
* Jutro poezije